અમદાવાદ ક્રાઇમ બ્રાંચના જેસીપી જે. કે. ભટ્ટે જણાવ્યું હતું કે છેલ્લા કેટલાક સમયથી અમદાવાદની અંદર ડ્રગ્સ બનાવવાનું કૌભાંડ ચાલી રહ્યું હોવાની બાતમી અમદાવાદ પોલીસને મળી હતી, જેના આધારે પોલીસે સતત ૧૫ દિવસથી વોચ ગોઠવી અને વહેલાલ પાસે આવેલી એમડી સ્ટીલ ઇન્ડસ્ટ્રીઝ નામની ફેક્ટરીના શેડમાંથી ૧૩૬૮ કિલોગ્રામ જેટલા એફેડ્રિન નામના માદક પદાર્થના જથ્થા સાથે નરેન્દ્ર ધીરજલાલ કાચા (ઉં.વ. ૪૪, રહે. માનસરોવર એપાર્ટમેન્ટ, નરોડા)ને ઝડપી પાડ્યો હતો. આરોપીની પૂછપરછમાં બહાર આવ્યું હતું કે છેલ્લા એક વર્ષથી કિશોરસિંહ ભાવસિંહ રાઠોડ સાથે તેનો સંપર્ક થયો હતો.